**MESTSKÝ ÚRAD vo Fiľakove**

Materiál na rokovanie pre:

**Mestské zastupiteľstvo vo Fiľakove**

**Návrh**

**na zmenu rozpočtu rozpočtovým opatrením č. 5/2019**

Materiál obsahuje: Materiál prerokovaný:

1. Návrh na uznesenie

2. Dôvodová správa Mestská rada

Predkladá:

**Bc. Erika Szabová**

Vedúca referátu ekonomiky

Zodpovedná za vypracovanie:

**Bc. Erika Szabová**

Fiľakovo, 9. september 2019

Návrh na uznesenie

**Uznesenie č. ........./2019**

Mestské zastupiteľstvo vo Fiľakove

1. **schvaľuje**

rozpočtové opatrenie č. 5/2019

**Dôvodová správa**

**k Návrhu na zmenu rozpočtu rozpočtovým opatrením č. 5/2019**

**Presun rozpočtu kapitálových príjmov do rozpočtu PFO:**

Kapitálové príjmy rozpočtované na rok 2019 vo výške 409.898,62 € mesto obdržalo už v roku 2018. V schválenom rozpočte na rok 2019 je preto potrebné rozpočet kapitálových príjmov presunúť do rozpočtu Príjmových finančných operácií (kód zdroja 131 – zdroje z predchádzajúceho obdobia), kde je skutočné plnenie rozpočtu.

**Presun rozpočtu kapitálových výdavkov:**

Rozpočet na rekonštrukciu a modernizácie MŠ-Daxnerova bol schválený vo výške 312.585,00 €. Reálne náklady na túto investičnú akciu budú činiť 275.333,21 €. Dosiahli sme úsporu vo výške 37.251,79 €, ktorej časť vo výške 5.150,00 € presúvame na vykrytie rozpočtu na rekonštrukciu DHZ a zvyšných 32.101,00 € na vykrytie bežných výdavkov na úpravu povrchov MK a opravu a údržbu chodníkov.

Realizácia investičnej akcie – Urnový háj sa presúva na rok 2020, z toho dôvodu rozpočtované finančné prostriedky na rok 2019 vo výške 19.252,00 € sa presúvajú na vykrytie rozpočtu kapitálových výdavkov na rekonštrukciu DHZ do výšky skutočných výdavkov vo výške 57.251,62 €.

Finančné prostriedky vo výške 171.460,00 € na úpravu povrchov MK a chodníkov sú rozpočtované v rámci kapitálových výdavkov, nakoľko sa jedná o opravu a údržbu patria do rozpočtu bežných výdavkov.

**Presun rozpočtu bežných výdavkov:**

Na základe rozpočtovej požiadavky ZŠ s VJS Školská l a ZŠ s VJM Štefana Koháriho, Mládežnícka 7, presúvame finančné prostriedky vo výške 7.765,20 € z podprogramu 8.6 Školský úrad do rozpočtu ŠJ pri ZŠ s VJS Školská l vo výške 3.577,20 € a do rozpočtu ŠJ pri ZŠ s VJM Štefana Koháriho finančné prostriedky vo výške 4.188,00 € na zabezpečenie technického vybavenia školskej jedálne z dôvodu navýšenia počtu stravníkov.

**Zníženie rozpočtu kapitálových príjmov:**

Rozpočtované kapitálové príjmy (kapitálový transfer) vo výške 380.000,00 € (MK-1.6 Hrad) v roku 2019 mesto neobdrží.

**Zníženie rozpočtu kapitálových výdavkov:**

S tým súvisí aj zníženie rozpočtu kapitálových výdavkov vo výške 273.353,00 € (MK-1.6 Hrad).

Rozpočet na rekonštrukciu a modernizáciu MsKS na rok 2019 bol schválený vo výške 1.049.737,00 €. Časť týchto rozpočtovaných kapitálových výdavkov na rok 2019 však mesto Fiľakovo na základe faktúry od EURO-BUILDING, a.s. uhradilo ešte 21.12.2018 t. z. o tieto finančné prostriedky znižujeme rozpočet kapitálových výdavkov.